এভাবে উদাহরণের পর উদাহরণ দিয়ে হয়তো কয়েক হাজার পাতার নিবন্ধ তৈরি করা যাবে। তাই আমি আর উদারহণে আপনাদের সময় হরণ করব না। তবে এ উদাহরণ থেকে পাঠকগণ সিদ্ধান্তে আসবেন না যে উন্নত দেশের পুলিশ সদস্যরা তাদের নাগরিকদের হয়রানি করে বলে আমাদের দেশের পুলিশকেও তা করার জন্য ছাড়পত্র দিতে হবে। ওরা করে জন্য আমরাও করব। ওরা মেনে নেয় জন্য আমরাও নিব এমন কথা আমি ঘুনাক্ষরেও বলব না। এ ক্ষেত্রে আমার অবস্থান হল, দুইয়ে দুইয়ে চার হলেও দুটো অপরাধকর্ম এক সাথে যোগ করলে একটি শুভকর্মের সৃষ্টি হয় না। অপকর্ম, অসদাচরণ, দুর্নীতি, হয়রানি – এসব কিছুই তাদের নিজদোষেই নিন্দনীয়, অগ্রহণযোগ্য ও পরিত্যাজ্য।